السلام عليكم ورحمة الله وبركاته اهلا بكم في حلقة جديدة من برنامج زكاتي. وزي ما عودتكم ان انا هتكلم معكم على مصطلحات ممكن تكون متقدمة شوية في حساب الزكاء. فهتكلم النهاردة على عنوان جديد
اسمه زكاة الاعتمادات المستندية وزكاة خطابات الضمان. دايما بنسمع كلمة الاعتمادات المستندية وخطابات الضمان بس مش عارفين معناهم ومش عارفين تطبيقهم عامل ازاي وبناء عليه كمان مش عارفين نحسب زكاة الاعتمادات المستندية وخطابات الضمان. هعرف الاول يعني ايه اعتمادات مستندية بشكل بسيط بعيد عن الكلام الاكاديمي او بعيد عن
الاكاديمية الصعبة. لو انا عايز استورد بضاعة مسلا من الصين او من اي دولة خارج البلد اللي انا موجود فيها. وهشتريها من مورد برة البلد دي. وليكن مسلا نبتدي من شركة سين اللي موجودة في الصين. والشركة دي مش ضمناني ان انا ازاي اوفي بسداد قيمة البضاعة اللي انا بستوردها. فبتقول لي هات لي من البنك اللي
موجود عندك في البلد اللي انت فيها او ممكن يكون بنك موجود في الصين نفسها يضمنك او يعتمدك في سداد هزه المبالغ في حالة امتى البضاعة توصل لك وتستلمها. يبقى هو عايز يبقى عنده ضمان بس عشان لو انت وصلت لك لبضاعة تبدأ ان هو سددت الفلوس خلاص يبقى
البنك مش هيسدد حاجة طب لو انت ما اوفتش بسداد قيمة الفلوس يقوم البنك يعتمدك عند الشركة ويسدد آآ بدلا عنك. طيب انا عشان اروح اخد الاعتماد المستند من البنك بقول له اتفضل جزء من قيمة الاعتماد المستندي. او بدفع قيمة الاعتماد المستني كله قيمة البضاعة يعني. والبنك بيديني مستندات
ببعتها للمستورد اللي انا بستورد منه من خارج البلاد اللي انا موجود فيها. طيب انا لما دفعت الفلوس دي للبنك انا سجلتها عندي داخل الشركة بتاعتي على انها مبالغ اندفعت للبنك تحت حساب الاعتمادات المستندية. وبناء عليه بقت اموال. طيب الاموال دي خاضعة للزكاة ولا غير خاضعة للزكاة؟ هاسأل
سؤال وانا بحسب الزكاة بتاعة الاعتماد المستندي. هو انت هتشتري بالاعتماد المستندي ده بضاعة عشان تتاجر فيها ولا هتشتري به عروض قونية زي الات ومعدات هتبدأ تستخدمها في عمليات التشغيل او حتى هتأجرها بعد كده للغير. لو انا هشتريها بغرض التجارة او هستوردها بغرض التجارة تعامل معاملة البضاعة
وتقوم بالقيمة الدفترية مش السوقية لانها لسة مش بضاعة هي فلوس مدفوعة فهتشوف المبلغ اللي انت دفعته في قيمة الاعتماد اللي بيسموه الجزء المغطى من قيمة الاعتماد وليكن ميت الف جنيه مسلا وهو ده اللي بيدخل ضمن الاموال الزكوية. طب فيه جزء غير مغطى ما دفعتوش يبقى خلاص ده مش من الاموال الزكوية. طيب لو الغرض من
استيراد البضاعة دي ان انا بشتري بها الات او معدات يبقى ازا هتعامل معاملة عروض القنية او عروض المستغلات وبالتالي ليس فيها زكاة. يبقى ازا كانت بغرض التجارة هيزكى المبلغ المدفوع لدى البنك
كضمانة او اعتماد حتى يتم استلام البضاعة وازا كانت بغرض الاستخدام الشخصي او بغرض الاستخدام داخل المشروع او بغرض ايجار بعد كده للغير يبقى ليست فيها زكاة ولا تعتبر من الاموال الزكوية. طيب تعالوا الحاجة شكل الاعتماد المستندي بالزبط اسمها خطابات الضماء
طلبات الضمان هي عبارة عن مبلغ انت بتروح تدفعه للبنك عشان يديك خطاب ضمان ولكن لضمان اعمال داخل الدولة اللي انت موجود فيها. يعني مسلا انا عايز اروح ادخل في مقاولة مدرسة او عايز ابني جامعة او عايز ابني مستشفى فبروح اقول للحكومة انا عايز المقاولة دي فبتقول لي هات لي خطاب ضمان من البنك بتاعك ان انت هتفي
بهذه الاعمال في التاريخ المحدد بالمواصفات المحددة. فبدفع مبلغ للبنك عشان يديني خطاب الضمان سواء بشكل كامل او بشكل جزئي طيب المبالغ اللي انا دفعتها لدى البنك دي هي خطاب ضمان يعني تعتبر مبلغ محتجز لدى الغير. فاكرين في الحلقة اللي فاتت لما اتكلمنا عن التأمينات لدى الغير كانت
مبالغ محجوزة لدى الغير للوفاء بانجاز بعض الاعمال. هنا بقت المبالغ دي محجوزة لدى مين؟ لدى البنك. وبناء عليه الاموال دي بقى مشكوك ان انا ممكن استردها تاني. لان انا لو ما اوفتش بسداد هزا العمل او ما قمتش بالعمل ده في الوقت المعين اللي اتفقنا عليه. وبالمواصفات المحددة اللي اتفقنا عليه
البنك هيحجز على الفلوس دي لصالح الجهة اللي طلبت مني خطاب الضمان. وبالتالي اختل شرط من شروط الملك التام للزكاة اللي اتكلمنا عنه قبل كده وقلنا يبقى هيخرج برة الاموال الزكوية. طب لو حصلته بعد تلات سنين
يبقى ازا هيزكى بعن سنة واحدة بس ولا يعتبر السنين اللي قعدت فيها الاموال مشكوك فيها لدى البنك او لدى الجهات التي اقوم التي سوف اقوم بتنفيز الاعمال لديها. وبناء عليه يزكى عن حول واحد فقط
الخلاصة والتلخيص لكل حلقة من الاعتمادات المستندية. ازا كانت لاستيراد بضاعة بغرض التجارة فتزكى بقيمتها الدفترية لانها لسة مش بضاعة حتى تاريخ الحول وازا كانت بغرض استيراد الات او معدات او سيارات او اي اصول من عروض القنية او عروض المستغلات فليست فيها زكاة وخطابات الضمان
ابتداء ليس فيها زكاة. ولما تحصل تزكى عن حول واحد فقط. وبكده يبقى انا خلصت زكاة الاعتمادات المستندية. وخطابات الضمان. اشوفكم في الحلقة اللي جاية ان شاء الله. السلام عليكم ورحمة الله وبركاته